ג'ילין

גִ'ילִין (; בפין-יין: Jílín; ברוסית: Гирин - גירין; בקוריאנית: 지린) הוא מחוז בצפון־מזרח הרפובליקה העממית של סין. המחוז משתרע על פני 190,282 קמ"ר ועל פי מפקד האוכלוסין משנת 2020, התגוררו בו כ-24.07 מיליון תושבים. בירתו היא העיר צָ'אנְגְצ'וּן.

זהו מחוז המשתייך לאזור המוכר כמנצ'וריה. בעבר הייתה רוב אוכלוסייתו מנצ'ורית. עם זאת, כיום מהווים המנצ'ורים 4% בלבד מאוכלוסייתו והקוריאנים כ־4% נוספים, בעוד עיקר האוכלוסייה היא בני האן. המחוז גובל בקוריאה הצפונית וברוסיה וכן במחוזות חיילונגג'יאנג, ליאונינג ומונגוליה הפנימית.

ב-1932 הפכו היפנים את המחוז לחלק ממדינת מנצ'וקוו כשמושב ממשלת הבובות הוא בצ'אנגצ'ון, בירתה של ג'ילין. עם תבוסת היפנים ב-1945 הועברה ג'ילין, יחד עם יתר מנצ'וריה לידי הקומוניסטים על ידי הסובייטים, והאזור שימש כבסיס לקומוניסטים שמאוחר יותר כבשו את יתר סין.

זהו מחוז הררי עם חורפים ארוכים וקרים (14°c- עד 20°c- בינואר). עיקר החקלאות שלו מתבססת על אורז, תירס ודורה, וכן חטיבת עצים בהרי צ'אנגבאי ורעיית צאן במערב המחוז. עיקר מוצרי התעשייה של המחוז הם מכוניות, קרונות רכבת וסגסוגות ברזל.

חלוקה מנהלית
מחוז ג'ילין מחולק לעיר תת-מחוזית אחת, שבע נציבויות עירוניות ונציבות אוטונמית אחת:
חלוקה מנהלית של ג'יליןשםכתב סיניפין-ייןאוכלוסייה (מפקד 2020)שטחצפיפותהעיר צָ'אנְגְצ'וּן长春市Chángchūn Shì9,066,90624,734366.6העיר גִ'ילִין吉林市Jílín Shì3,623,71327,710130.8העיר סְה-פִּינְג四平市Sìpíng Shì1,814,73310,240177.2העיר לְיָאוֹיְוֵּ'אן辽源市Liáoyuán Shì996,9035,138194העיר טוֹנְגְחְווָה通化市Tōnghuà Shì1,812,11415,542116.6העיר בָּאישָׁאן白山市Báishān Shì968,37317,41655.60העיר סוֹנְגְיְוֵּ'אן松原市Sōngyuán Shì2,252,99421,179106.4העיר בָּאיצֶ'נְג白城市Báichéng Shì1,551,37825,76060.22הנציבות האוטונומית הקוריאנית יֵנְבְּייֵן延边朝鲜族自治州Yánbiāncháo Xiānzú Zìzhìzhōu1,986,33942,22947.04

קישורים חיצוניים




הערות שוליים

*
קטגוריה:הרפובליקה העממית של סין: מחוזות